Na temelju točke IV. Rješenja o osnivanju i imenovanju Povjerenstva za ocjenu zahtjeva za dodjelu Na temelju članka 35. Zakona o lokalnoj i područnoj (regionalnoj) samoupravi (“Narodne novine”, broj 33/01., 60/01., 129/05., 109/07., 125/08., 36/09., 150/11., 144/12., 19/13. i 137/15.), članka 55. Statuta Grada Koprivnice (“Glasnik Grada Koprivnice” broj 4/09., 1/12., 1/13. i 3/13. – pročišćeni tekst), a sukladno odredbama Zakona o udrugama (“Narodne novine”, broj 74/14.), Zakona o financijskom poslovanju i računovodstvu neprofitnih organizacija (“Narodne novine” broj 121/14.) – u daljnjem tekstu: „Zakon“ i članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode (“Narodne novine” broj 26/15.) – u daljnjem tekstu: „Uredba“, Gradsko vijeće Grada Koprivnice na \_\_\_\_\_sjednici održanoj \_\_\_\_\_\_\_\_\_\_\_ 2016. godine, donijelo je

**P R A V I L N I K**

**o izmjenama i dopunama Pravilnika o financiranju javnih potreba Grada Koprivnice**

**Članak 1.**

U Pravilniku o financiranju javnih potreba Grada Koprivnice („Glasnik Grada Koprivnice“ broj 3/15), u nazivu Pravilnika, iza riječi „Grada Koprivnice“, dodaju se riječi: „- na temelju raspisanog javnog poziva“.

**Članak 2.**

U članku 1., stavku 1., iza riječi „Grada Koprivnice“, dodaju se riječi: „- na temelju raspisanog javnog poziva“.

U stavku 2., riječi „javnog natječaja ili poziva (u daljnjem tekstu: „natječaj“) zamjenjuju se riječima „javnog poziva (u daljnjem tekstu: „poziv“).

**Članak 3.**

U članku 4. i cijelom tekstu Pravilnika riječ „natječaj“ zamjenjuje se riječima „poziv“ u odgovarajućem padežu.

**Članak 4.**

U članku 5. stavku 1. iza riječi „društvene djelatnosti“, briše se točka i dodaju se riječi „ i europske poslove.“

U stavku 3. iza riječi „proračun“, briše se točka i dodaju se riječi „poticanje poduzetništva i komunalno gospodarstvo.“

**Članak 5.**

U članku 13., stavku 1. riječi „i natječajem“ brišu se.

**Članak 6.**

U članku 15. riječ „svih“ briše se, a iza riječi „provodi se“ dodaju se riječi „u pravilu“.

**Članak 7.**

Članak 16., mijenja se i glasi:

„Financijska sredstva za provođenje programa i projekata iz članka 15. mogu se iznimno dodijeliti i bez raspisivanja javnog poziva, pod uvjetima određenim Uredbom i općim aktom Grada Koprivnice o financiranju javnih potreba Grada Koprivnice bez raspisivanja javnog poziva.“

**Članak 8.**

Članak 17., mijenja se i glasi:

„Odluku o načinu raspodjele raspoloživih sredstava za sufinanciranje programa/projekata donosi gradonačelnik Grada Koprivnice u obliku općeg akta iz kojeg su vidljive mjere iz strateških dokumenata Grada Koprivnice, važnost i potreba suradnje s udrugama u realizaciji tih mjera, ciljevi i očekivani rezultati koji se žele postići financiranjem programa i projekata, te u skladu s tim vrste aktivnosti koje će se financirati, prihvatljive organizacije koje se mogu prijaviti, kriteriji za procjenu i ostali elementi postupka dodjele financijskih sredstava udrugama za provođenje programa i projekata od interesa za opće dobro.“

**Članak 9.**

U članku 20., riječi „nadležni upravni odjel, sukladno odredbama ovog Pravilnika i Pravilnika o unutarnjem redu Grada“ zamjenjuju se riječima „nadležni upravni odjel iz članka 5. ovog Pravilnika“.

**Članak 10.**

U članku 25., alineji 1., riječi „natječaj ili javni“ brišu se.

U alineji 2., riječi „u natječaju ili javnom“ brišu se.

**Članak 11.**

U članku 27., iza stavka 1., dodaje se novi stavak 2. koji glasi:

„Prigovor iz stavka 1. ovog članka podnosi se Povjerenstvu za ocjenu ispunjavanja propisanih uvjeta poziva, koje donosi odluku o prigovoru u roku osam dana od dana primitka prigovora.“.

**Članak 12.**

Članak 34., mijenja se i glasi:

„Prigovori se podnose nadležnom upravnom odjelu iz članka 5. ovog Pravilnika, u pisanom obliku, u roku od osam dana od dana dostave pisane obavijesti o rezultatima poziva.

Odluku o prigovoru, uzimajući u obzir sve činjenice, donosi posebno povjerenstvo, koje će imenovati gradonačelnik Grada Koprivnice.

Rok za donošenje odluke o prigovoru je osam dana od dana primitka prigovora.“.

**Članak 13.**

U članku 37., stavku 2., riječi „javnog natječaja ili javnog“, brišu se.

**Članak 14.**

Članak 66., briše se.

Dosadašnji članci 67. i 68. postaju novi članci 66. i 67.

**Članak 15.**

U novom članku 66., alineja 2. mijenja se i glasi:

„- odredbe Pravilnika o kriterijima za dodjelu jednokratnih novčanih pomoći – donacija (Glasnik Grada Koprivnice“ broj 5/14.).

**Članak 16.**

Ovaj Pravilnik stupa na snagu osmog dana od dana objave u ”Glasniku Grada Koprivnice”.

KLASA: 007-01/15-01/0014

URBROJ:

Koprivnica, \_\_\_\_ 2016. godine

 PREDSJEDNIK:

 Zoran Gošek, dipl. ing.

**OBRAZLOŽENJE**

 Članak 73. stavak 2. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01.– vjerodostojno tumačenje, 129/05., 109/07., 125/08., 36/09., 150/1., 144/12. i 19/13.-pročišćeni tekst) propisuje kako se, opći akt prije nego što stupi na snagu, obvezno objavljuje u službenom glasilu jedinice.

 Temeljem članka 33. stavka 1. Zakona o udrugama (“Narodne novine” broj 74/14.) jedinice lokalne samouprave, između ostalih, financiraju i ugovaraju provedbu programa i projekata od interesa za opće dobro na temelju provedenog javnog poziva, odnosno natječaja ili na temelju posebnog propisa o financiranju javnih potreba, a iznimno, u slučajevima određenim odredbama članka 6. stavka 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15.), financijska sredstva se mogu dodijeliti i bez objavljivanja javnog poziva.

 Gradsko vijeće Grada Koprivnice, na sjednici održanoj 6. srpnja 2015. godine, donijelo je Pravilnik o financiranju javnih potreba Grada Koprivnice („Glasnik Grada Koprivnice“ broj 3/15), kojim je regulirana dodjela financijskih sredstava udrugama građana putem javnog poziva, a na odgovarajući način se primjenjuje i kada se udrugama odobravaju nefinancijske podrške u pravima, pokretninama i nekretninama, te kada se financijska sredstva i nefinancijske podrške dodjeljuju bez raspisivanja javnog poziva.

 Primjenom navedenog Pravilnika pokazalo se da pojedine odredbe nije moguće primijeniti u svim fazama provođenja postupka odobravanja financijskih sredstava i nefinancijskih podrški udrugama građana bez raspisivanja javnog poziva, te se ukazala potreba za izradom posebnog akta kojim će navedeni postupak biti reguliran uvažavajući specifičnosti u odnosu na postupak provođenja javnog poziva.

 Obzirom na navedeno, potrebno je izmijeniti Pravilnik o financiranju javnih potreba Grada Koprivnice u dijelu koji se odnosi na dodjelu financijskih sredstava i nematerijalnih podrški bez raspisivanja javnog poziva, te dopuniti na način da se naglasi kako ovaj Pravilnik regulira postupke financiranja javnih potreba raspisivanjem javnog poziva.

 Također je regulirano koja povjerenstva donose odluku po prigovoru u vezi neispunjavanja propisanih uvjeta poziva, te po prigovoru na odluku o neodobravanja sredstava ili visini dodijeljenih sredstava.

 Radi ujednačavanja terminologije, u cijelom tekstu Pravilnika riječ „natječaj“ zamjenjuje se riječju „poziv“.

 Nositelj izrade akta: Predlagatelj:

Upravni odjel za društvene djelatnosti Zamjenik koji obnaša

 dužnost gradonačelnika:

 Pročelnik: Darko Ledinski, prof. Mišel Jakšić, dipl.oec.